[{"text_idx": "#000000", "text": "En la lasta semajno mi iris al la urbo Inuyama. G\u0302i estas en la gubernio Aic\u0302i, norde de la urbo Nagojo, Japanio. Matene mi iris de Nagojo al Inuyama, kiu dau\u0306ras c\u0302irkau\u0306 1 horoj kaj 30 minutojn. Mi uzis \u201cMeitetsu\u201d, la loka trajnfirmao de Nagojo."}, {"text_idx": "#000002", "text": "Alveninte, mi iris antau\u0306 c\u0302io al la kastelo. La kastelo estas fama tutlande, c\u0302ar tiu estas la plej malnova kastelo en Japanio, kiu ne estis rekonstruita. Kvankam aliaj japanaj kasteloj estas pli grandaj, ili rekonstruig\u0302is post militoj au\u0306 post tertremoj. Sed, en Inuyama, estas la originala pura kastelo, konstruita en la jaro 1537."}, {"text_idx": "#000003", "text": "La kastelo estas sur monto, kaj la enirejo konektig\u0302as kun la sanktejo. Per 550 enoj oni povas ac\u0302eti la bileton por eniro al la kastelo. Mi ac\u0302etis la komuan bileton por eniri la kastelo kaj"}, {"text_idx": "#000004", "text": "plurajn muzeojn en la urbo. La kastelo tre belas, kaj c\u0302ar g\u0302i ne estis rekonstruita, oni povas senti la historion de la loko. Se oni volas eniri en la c\u0302efturon de la kastelo, oni devas demeti viajn s\u0302uojn. Post tio, vi povas supreniri g\u0302is la plej alta etag\u0302o."}, {"text_idx": "#000005", "text": "Post la vizito de la kastelo, mi malsatig\u0302is. Mi serc\u0302is malmultekostan restoracion, kaj trovis la c\u0302inan restoracion, kie mi mang\u0302is t.e. \u201ctajvanan\u201d nudelon (efektive g\u0302i estis elpensita ne en Tajvano sed en Nagojo) kaj g\u0302ozon. Tiu c\u0302i estas japana variaj\u0302o de c\u0302ina knelo, tre bongusta."}, {"text_idx": "#000006", "text": "Poste, mi promenis tra stratoj kaj serc\u0302is iujn kas\u0302itajn trezorojn. Mi trovis unu sanktejon, kiu estis tre granda. \u201cDaishoji\u201d estas budhisma templo. De Daishoji, oni povas vidi la kastelon sur la apuda monto. Daishoji komencis sian konstruadon en la jaro 1936, sed dau\u0306ris g\u0302is la jaro 1953 pro la milito. Oni vizitas g\u0302in por novjara preg\u0302o kaj aliaj aferoj."}, {"text_idx": "#000007", "text": "La malnova urbo de Inuyama tre belas. Estas tradicia japana stilo, kaj en butikoj kaj restracioj oni povas ac\u0302eti kelkajn lokajn mang\u0302aj\u0302ojn kaj manfaritaj\u0302ojn."}, {"text_idx": "#000008", "text": "Fine, mi iris al muzeoj de Inuyama. Inter ili mi vizitis prefere la tri muzeojn: la muzeo de la kastelo-urbo, la muzeo de la loka fama marioneto, kaj la muzeo de \u201cYama\u201d."}, {"text_idx": "#000011", "text": "La vojag\u0302eto al Inuyama tre interesis min, kaj mi faris multajn fotojn. Bedau\u0306rinde, mi ne povis iri al la \u201cMeijimura\u201d, ankorau\u0306 alia fama muzeo en la urbo. Tiu muzeo estas tiel granda, ke oni bezonas kelkajn horojn por c\u0302irkau\u0306iri c\u0302iujn vidindaj\u0302ojn. Sekve, mi venos ankorau\u0306foje por iri tien."}, {"text_idx": "#000012", "text": "Kiam mi komencis tion blogon, mi c\u0302efe planis skribi pri miaj vojag\u0302etoj c\u0302irkau\u0306 Japanio kaj pri miaj kelkaj komercaj vojag\u0302oj al diversaj ..."}]